
LIETUVOS RESPUBLIKOS
VISUOMENĖS INFORMAVIMO ĮSTATYMO NR. I-1418
6,  46¹, 48 IR 50 STRAIPSNIŲ PAKEITIMO 
ĮSTATYMAS

2018 m.                    d. Nr.
Vilnius

1 straipsnis. 6 straipsnio pakeitimas
1. Pakeisti 6 straipsnio pavadinimą ir jį išdėstyti taip:
„6 straipsnis. Teisė gauti informaciją iš valstybės ir savivaldybių institucijų bei įstaigų“.
2. Papildyti 6 straipsnį  8 dalimi:
„8. Žurnalistai visuomenės informavimo tikslais ir tiek, kiek yra būtina jų profesinei pareigai atlikti, turi teisę gauti duomenis iš registrų ir valstybės informacinių sistemų neatlygintinai pagal sutartis, sudarytas tarp registro ar valstybės informacinės sistemos tvarkytojo ir viešosios informacijos rengėjo ir (ar) skleidėjo, jeigu:
1) žurnalistas nėra pažeidęs Kodekso ir nėra padaręs rimto profesinio pažeidimo per paskutinius 12 mėnesių; 
2) viešosios informacijos rengėjas ir (ar) skleidėjas, kurio vardu žurnalistas prašo pateikti duomenis ar kuriam rengia ketinamą skelbti informaciją, nėra padaręs rimto profesinio pažeidimo per paskutinius 12 mėnesių ir nėra priskirtas profesinės etikos nesilaikančių viešosios informacijos rengėjų ir (ar) skleidėjų kategorijai;
3) [bookmark: _Hlk526514517][bookmark: _Hlk526513936][bookmark: _Hlk526513971]viešosios informacijos rengėjo ir (ar) skleidėjo vadovas, valdymo organo narys arba dalyvis, valdantis ne mažiau kaip penkiasdešimt procentų juridinio asmens akcijų (pajaus, įnašų ir pan.), taip pat viešosios informacijos rengėjas ir (ar) skleidėjas kaip juridinis asmuo nėra teismo nuosprendžiu pripažinti kaltais už sunkius ar labai sunkius nusikaltimus, jeigu nuo teismo nuosprendžio įsiteisėjimo dienos nepraėjo 10 metų.“
3. Papildyti 6 straipsnį  9 dalimi:
[bookmark: _Hlk526514358]„9. Informaciją apie žurnalistų ir viešosios informacijos rengėjų ir (ar) skleidėjų padarytus pažeidimus registrų ir valstybės informacinių sistemų tvarkytojui teikia Lietuvos radijo ir televizijos komisija, žurnalistų etikos inspektorius ir Visuomenės informavimo etikos komisija. Informaciją apie teistumą, kurią teikia Informatikos ir ryšių departamentas prie Lietuvos Respublikos vidaus reikalų ministerijos, viešosios informacijos rengėjo ir (ar) skleidėjo vadovas, valdymo organų narys arba dalyvis, valdantis ne mažiau kaip penkiasdešimt procentų juridinio asmens akcijų (pajaus, įnašų ir pan.), taip pat viešosios informacijos rengėjas ir (ar) skleidėjas – juridinis asmuo teikia registrų ir valstybės informacinių sistemų tvarkytojui.“
4. Papildyti 6 straipsnį  10 dalimi:
„10. Neatlygintino registrų ir valstybės informacinių sistemų duomenų teikimo sąnaudos registro ir valstybės informacinių sistemų tvarkytojui kompensuojamos mutatis mutandis Lietuvos Respublikos valstybės informacinių išteklių valdymo įstatymo 29 straipsnyje nustatyta tvarka.“

2 straipsnis. 6 straipsnio pakeitimas
1. Pakeisti 6 straipsnio pavadinimą ir jį išdėstyti taip:
„6 straipsnis. Teisė gauti informaciją iš valstybės ir savivaldybių institucijų bei įstaigų“.
2. Papildyti 6 straipsnį  8 dalimi:
„8. Žurnalistai visuomenės informavimo tikslais ir tiek, kiek yra būtina jų profesinei pareigai atlikti, turi teisę gauti duomenis iš registrų ir valstybės informacinių sistemų neatlygintinai pagal sutartis, sudarytas tarp registro ar valstybės informacinės sistemos tvarkytojo ir viešosios informacijos rengėjo ir (ar) skleidėjo, jeigu:
1) žurnalistas nėra pažeidęs Kodekso ir nėra padaręs rimto profesinio pažeidimo per paskutinius 12 mėnesių; 
2) viešosios informacijos rengėjas ir (ar) skleidėjas, kurio vardu žurnalistas prašo pateikti duomenis ar kuriam rengia ketinamą skelbti informaciją, nėra padaręs rimto profesinio pažeidimo per paskutinius 12 mėnesių ir nėra priskirtas profesinės etikos nesilaikančių viešosios informacijos rengėjų ir (ar) skleidėjų kategorijai;
3) viešosios informacijos rengėjo ir (ar) skleidėjo vadovas, valdymo organo narys arba dalyvis, valdantis ne mažiau kaip penkiasdešimt procentų juridinio asmens akcijų (pajaus, įnašų ir pan.), taip pat viešosios informacijos rengėjas ir (ar) skleidėjas kaip juridinis asmuo nėra teismo nuosprendžiu pripažinti kaltais už sunkius ar labai sunkius nusikaltimus, jeigu nuo teismo nuosprendžio įsiteisėjimo dienos nepraėjo 10 metų.“
3. Papildyti 6 straipsnį  9 dalimi:
„9. Informaciją apie žurnalistų padarytus profesinės etikos ir rimtus profesinius pažeidimus registro ar valstybės informacinės sistemos tvarkytojui teikia Visuomenės informavimo etikos komisija ir žurnalistų etikos inspektorius. Informaciją apie viešosios informacijos rengėjų ir (ar) skleidėjų padarytus pažeidimus registro ar valstybės informacinės sistemos tvarkytojas patikrina Viešosios informacijos rengėjų ir skleidėjų informacinėje sistemoje. Informaciją apie teistumą, kurią teikia Informatikos ir ryšių departamentas prie Lietuvos Respublikos vidaus reikalų ministerijos, viešosios informacijos rengėjo ir (ar) skleidėjo vadovas, valdymo organų narys arba dalyvis, valdantis ne mažiau kaip penkiasdešimt procentų juridinio asmens akcijų (pajaus, įnašų ir pan.), taip pat viešosios informacijos rengėjas ir (ar) skleidėjas – juridinis asmuo teikia registrų ir valstybės informacinių sistemų tvarkytojui.“
4. Papildyti 6 straipsnį  10 dalimi:
„10. Neatlygintino registrų ir valstybės informacinių sistemų duomenų teikimo sąnaudos registro ir valstybės informacinių sistemų tvarkytojui kompensuojamos mutatis mutandis Lietuvos Respublikos valstybės informacinių išteklių valdymo įstatymo 29 straipsnyje nustatyta tvarka.“

3 straipsnis. 46¹ straipsnio pakeitimas
Papildyti 46¹ straipsnio 3 dalį nauju 6 punktu:
„6) teikia registro ar valstybės informacinės sistemos tvarkytojui informaciją, ar žurnalistas nėra pažeidęs Kodekso ir ar viešosios informacijos rengėjas ir (ar) skleidėjas, kurio vardu žurnalistas prašo pateikti duomenis ar kuriam rengia ketinamą skelbti informaciją, nėra priskirtas profesinės etikos nesilaikančių viešosios informacijos rengėjų ir (ar) skleidėjų kategorijai“.

4 straipsnis. 46¹ straipsnio pakeitimas
Papildyti 46¹ straipsnio 3 dalį nauju 6 punktu:
„6) teikia registro ar valstybės informacinės sistemos tvarkytojui informaciją, ar žurnalistas nėra pažeidęs Kodekso.“

5 straipsnis. 48 straipsnio pakeitimas
1. Papildyti 48 straipsnio 1 dalį nauju 23 punktu:
„23) teikia registro ar valstybės informacinės sistemos tvarkytojui informaciją apie radijo ir (ar) televizijos transliuotojų, retransliuotojų, kitų asmenų, teikiančių Lietuvos Respublikos vartotojams televizijos  programų ir (ar) atskirų programų platinimo internete paslaugas, užsakomųjų visuomenės informavimo audiovizualinėmis priemonėmis paslaugų teikėjų padarytus rimtus profesinius pažeidimus;“.
2. Buvusį 48 straipsnio 1 dalies 23 punktą laikyti 24 punktu:
„24) 23) atlieka kitas įstatymų ir kitų teisės aktų nustatytas funkcijas.“
6 straipsnis. 50 straipsnio pakeitimas
Papildyti 50 straipsnio 1 dalį nauju 12 punktu:
„12) teikia registro ar valstybės informacinės sistemos tvarkytojui informaciją, ar žurnalistas, viešosios informacijos rengėjas ir (ar) skleidėjas nėra padarę rimtų profesinių pažeidimų per paskutinius 12 mėnesių.“

[bookmark: _GoBack]7 straipsnis. 50 straipsnio pakeitimas
Papildyti 50 straipsnio 1 dalį nauju 12 punktu:
„12) teikia registro ar valstybės informacinė sistemos tvarkytojui informaciją, ar žurnalistas nėra padaręs rimto profesinio pažeidimo per paskutinius 12 mėnesių.“


[bookmark: part_3da753675b8f40cf87ffe2dc78728da4]8 straipsnis. Įstatymo įsigaliojimas 
Šio įstatymo 2, 4 ir 7 straipsniai įsigalioja 2019 m. lapkričio 1 d.


Skelbiu šį Lietuvos Respublikos Seimo priimtą įstatymą. 

Respublikos Prezidentas 
				                     		
